
                     Министерство на околната среда и водите				
         Регионална инспекция по околната среда и водите - Пловдив   


УТВЪРЖДАВАМ:




ДОКЛАД 
за извършена комплексна проверка 

На основание План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед №285/13.08.2026 г. на Директора на РИОСВ-Пловдив, на 02.09.2026 г. е извършена комплексна проверка в обект „Предприятие за обработка на текстилни влакна и камгарни прежди“, с. Скутаре, общ. Марица експлоатирано от „Зюдвеле Груп Италия“ ЕАД – клон Булсафил, гр. Пловдив, ул. „Руски“ №77

I. Цел на проверката:
Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда(ЗООС), Закона за водите (ЗВ),  Закона за защита от вредното въздействие на химичните вещества и смеси (ЗЗВВХВС) и подзаконовите нормативни актове към тях, както и Регламенти на Европейския съюз и на Съвета.

II. Проверени инсталации:
Проверката се извършва във връзка с текущ контрол по спазване изискванията на екологичното законодателство съгласно Закона за опазване на околната среда, Закона за водите и Закон за защита от вредното въздействие на химичните вещества и смеси, съгласно Заповед №РД-821/30.12.2012 г. и Заповед № РД-922/19.12.2025 г. на Министъра на околната среда и водите, в изпълнение на Годишния план за контролната дейност на РИОСВ-Пловдив за 2026 г. и съгласно Заповед №РД-285/13.08.2026 г. на Директора на РИОСВ-Пловдив. „Зюдвеле Груп Италия“ ЕАД, клон Булсафил, КЧТ е предприятие с основна дейност – обработка на текстилни влакна и камгарни прежди. На производствената площадка в с. Скутаре се извършва приемане, обработка и експедиция на текстилни влакна и прежди. На територията на обекта са  проверени:
· Склад „Суровина“
· Склад „Баня“ 
· Цех подготовка (4 броя);
· Цех Предене (5 броя);
· Склад гориво и смазочни материали;
· Склад „Готова продукция“
· Кондиционатура (овлажняване);
· ПСОВ с Пункт за мониторинг;
· Документация
         
III. Констатации от проверката по компоненти и фактори: 

1. Компонент „Отпадъчни води“:
Дружеството „Зюдвеле Груп Италия“ ЕАД, клон Булсафил, КЧТ е титуляр на разрешително за заустване с № 33110118/18.04.2016г., последно продължено и изменено с Решение № РР-6238/08.07.2025г., издадено от БД-ИБР Пловдив, за ползване на повърхностен воден обект – Отводнителен канал, представляващ ПИ с идентификатор 66915.27.32. Срокът на действие на разрешителното за заустване е 05.07.2031г. 
На обекта се формират: битово фекални отпадъчни води от персонала (около 430 човека). Няма формиране и заустване на производствени отпадъчни води. Дъждовните площадкови води се отвеждат и заустват в Отводнителен канал, представляващ ПИ с идентификатор 66915.27.32 без пречистване. Дружеството изпълнява заложените условия в РЗ – провежда собствен мониторинг на заустваните отпадъчни води, представя в срок резултатите от проведения мониторинг, във връзка с чл. 174 от Закона за водите. В представените анализни протоколи не са установени отклонения от индивидуалните емисионни ограничения. Пункта за собствен мониторинг е трайно сигнализиран и достъпен.  Осигурено е измерване на количества заустени отпадъчни води на изход ЛПСОВ.
2. Фактор на въздействие „Химични вещества и смеси и управление на риска“ 
	За извършване на основна си дейност – обработка на текстилни влакна и кангарни прежди, дружеството използва химични вещества и смеси, включително опасни, за които е представен инвентаризационен списък, от който е видно, че на обекта се използват минерални масла, за обслужване на машините и текстилни масла за обработка на преждите, за които се представиха – инвентаризационен списък, заповед №59/01.10.2025 г. за отговорно лице по чл.4, т.7 от Наредбата, оценка за безопасността на съхранение на опасни химични вещества и смеси, инструкции а работа и съхранение на ОХВС, програма за обучение на персонала. Маслата се съхраняват в самостоятелни обособени помещения (основен склад масла и склад „баня“ за текстилните масла) с ограничен достъп. Представени са ИЛБ, които отговарят на изискванията на чл.31 на Регламент 1907/2006 REACH, дружеството се явява, „потребител надолу по веригата“ по смисъла на Регламента. На обекта не се извършва багрене (боядисване) на преждите.

IV. Предписания, срокове за изпълнение, отговорници: 
При извършената проверка не са дадени предписания.

V. Съответствие, последващ контрол: 
При извършената проверка не са установени нарушения на екологичното законодателство по проверяваните компоненти и фактори на въздействие. 

Ивайло Йотков

Директор на РИОСВ-Пловдив


image1.png
Y,




image2.jpeg




